St1

St1 Oy on suomalainen energiayhtiö ja osa St1 Nordic -konsernia, joka toimii Suomessa, Ruotsissa, Norjassa ja Iso-Britanniassa. St1 Oy:llä on Suomessa tytäryhtiö St1 Lämpöpuisto Oy sekä sisaryhtiöt St1 Lähienergia Oy, joka on keskittynyt maalämpöjärjestelmiin ja niihin liittyviin palveluihin ja St1 Finance Oy, joka toimii rahoitusalan maksupalveluissa.

Historia

Asemaverkosto
St1:n jakeluasemaverkostoon Suomessa kuuluu yli 400 St1- ja Shell-asemaa (2023). Shell-brändi on St1:n käytössä lisenssisopimuksella. Verkostossa on automaattiasemia, palvelevia HelmiSimpukka-ketjun asemia myymälöineen ja ravintoloineen sekä raskaiden ajoneuvojen tankkauspisteitä. St1- ja Shell-autopesuloiden verkosto kattaa lähes 70 toimipistettä, joista muodostuu Suomen suurin autopesulaverkosto. 

St1:llä on vahva markkina-asema kaikissa Pohjoismaissa. Vuonna 2022 yrityksen markkinaosuus Suomessa myytävästä bensiinistä oli 24,9 % ja dieselistä 20,7 %. 

St1:n tavoitteena on myös tuoda Suomessa myyntiin nesteytetty biokaasu (LBG) ja rakentaa raskaalle liikenteelle valtakunnallinen biokaasuasemien tankkausverkosto.

Polttoaineet
St1:n tavoitteena on vähentää liikenteen fossiilisia hiilidioksidipäästöjä tuomalla markkinoille fiksumpia, uusiutuvista raaka-aineista valmistettuja polttoaineita. 

St1 on tuonut vuonna 2021 myyntiin uusiutuvista raaka-aineista valmistetun HVO-dieselin, joka vähentää päästöjä jopa 90%.  

St1 on kehittänyt flexifuel-autoihin tarkoitetun RE85-korkeaseosetanolipolttoaineen, joka laskee autoilun fossiilisia päästöjä jopa 80%.  RE85:ttä valmistetaan jätteistä ja tähteistä.

RE85-korkeaseosetanolipolttoainetta voidaan käyttää myös autossa, jonka moottoriin on asennettu etanolimuunnossarja. 19.6.2023 voimaan tulleen päivityksen johdosta kaikki bensiinimoottoriajoneuvot on mahdollista konvertoida etanolikäyttöön. Aikaisemmin konvertio on ollut mahdollista vain vanhemmille ajoneuvoille. Konvertoituun ajoneuvoon voi tankata niin RE85 etanolia kuin tavallista bensiiniäkin.   

St1 rakentaa raskaalle liikenteelle myös nesteytetyn biokaasun tankkausverkostoa Suomessa. Biokaasu on täysin uusiutuva polttoaine, jota syntyy orgaanisen materiaalin, esimerkiksi kotitalouksien jätteiden ja maatilojen lannan, hajoamisesta.

Suomen Shell-asemilla myydään Shellin ja Ferrarin yhteistyössä kehittämää Shell V-Power -bensiiniä.

Tunnustukset
Vuonna 2009 St1:n biopolttoaine RE85 voitti Euroopan ympäristöpalkinnot yrityksille -kilpailun Suomen osakilpailun tuotesarjan. Se koostuu 80-85 -prosenttisesti biojätteestä tuotetusta bioetanolista ja sitä voidaan käyttää flexifuel-autoissa. RE85:n etuina pidettiin kotimaisuutta ja paikallista tuotantoa. 
Helsingin kaupungin ja helsinkiläisten yritysten Ilmastokumppanit-verkosto valitsivat viideksi parhaaksi ympäristöteon tekijöiksi CGI:n, Keskon, Gaia Oy:n, Lassila&Tikanojan ja St1:n vuonna 2016. St1 lähienergialaitos-konseptissa hyödynnetään paikallista energiaa maasta ja poistoilmasta käyttämällä tuulisähköllä toimivia lämpökaivoja, lämpöpumppuja ja lämmön talteenottolaitteita.  
St1 Lähienergiapalvelu voitti Lähienergialiiton ensimmäistä kertaa järjestämän Vuoden lähienergiaratkaisu 2017 -kilpailun.

Katso myös 
 Liikenteen biopolttoaineet Suomessa

Lähteet

Aiheesta muualla 

St1:n kotisivut